Wat is nuut?

* **1 Augustus 2023 - Verdeling van fondse aan nie-inwonende trusts deur inwonende trusts**  
  Dit was praktyk by SARS om nie die vrystelling van fondse goed te keur wanneer inwonende trusts verdelings aan nie-inwonende trusts wil maak nie. Na gelang van navrae in hierdie verband, verskaf SARS helderheid oor sy mening oor die aangeleentheid en bevestig dat ons goedkeuring vir die vrystelling van fondse/bedrae aan nie-inwonende trusts sal oorweeg. Die proses om die nodige goedkeuring te kry, is om aansoek te doen vir 'n ongerekenariseerde brief van nakoming deur 'n e-pos een MLCA@sars.gov.za te stuur.

SARS is bewus van die feit dat die Suid-Afrikaanse Reserwebank (SARB) bepaalde ruilbeheervereistes verslap het, maar het besluit, gebaseer op die risiko's betrokke, om die bogenoemde vereiste in te stel om die risiko's te mitigeer.

SARS sal verifiëringsprosesse uitvoer om te verseker dat streng vertolking van die toepaslike artikels van die wet nagekom word. Let wel dat die nie-inwonende trust 'n begunstigde van die inwonende trust moet wees en dat die verdeling slegs deur SARS oorweeg sal word indien dit aan die terme en voorwaardes in die trustinstrument van die inwonende trust voldoen.

SARS sal slegs sodanige verdelings toelaat indien die inwonende trust kan wys dat alle belastingaanspreeklikhede ten opsigte van die verdeling vereffen is of sal wees.

Verwys ook na die 'Supporting Documents for Approval of International Transfers (AIT)'-webblad.

* **21 April 2023 - Die nuwe versterkte belastingnakomingstatus (TCS) aansoekvorm**  
  Die nuwe versterkte belastingnakomingstatusaansoekvorm is ingestel om die konsolidering van buitelandse beleggingstoelaag (FIA) en emigrasie-aansoeke na 'n enkele aansoek "goedkeuring vir internasionale oordrag" te fasiliteer. Daarby is die tenderopsie verwyder en die goeie reputasie belastingnakomingstatus moet vir alle ander senarios gebruik word waar 'n derdeparty 'n belastingpligtige se belastingnakomingstatus vir verifieer.

Voordat 'n belastingnakomingstatus vir 'n nie-inwoner versoek word, moet jy die ophou-om-inwoner-te-wees-proses voltooi. Verwys na die 'Cease to be a Resident'-webblad vir meer inligting.

Die vereiste stawende dokumente ten opsigte van goedkeuring van internasionale oordragte is bygewerk om die onlangse veranderinge aan die buitelandse ruilbeheerprosesse te reflekteer, asook die uitvaardiging van die Wet op Wysiging van Belastingwette, 2020. Jy kan nou jou belastingnakomingstatus hier versoek.

Wat is dit?

Bokant van vorm

Die Suid-Afrikaanse Inkomstediens (SARS) het die belastingnakomingstatusstelsel in 2015 bekendgestel om die papiergebaseerde belastingklaringstelsel te vervang. Sodra jy vir jou belastingnakomingstatus aansoek gedoen het, sal jy 'n veiligheids-PIN ontvang wat jou in staat stel om enige derdeparty ('n organisasie of regering) magtig om jou status aanlyn deur eFiling na te gaan. Dit sal jou algehele belastingnakomingstatus vertoon, soos op die datum en tyd van besigtiging. Om belastingpligtige-vertroulikheid te beskerm, sal geen ander inligting aan 'n derde party toeganklik wees nie.

Onderkant van vorm

Om belastingnakomend te wees en jou regmatige deel te betaal, is nie net tot jou eie voordeel nie, maar dra by tot die positiewe groei van ons land se ekonomie wat wederkerig alle Suid-Afrikaners bevoordeel.

Die TCS-stelsel is beskikbaar vir die volgende toepassing:

* Goeie reputasie
* Goedkeuring vir internasionale oordrag

Om aansoek te doen vir jou TCS, kan jy toegang tot die TCS-stelsel verkry deur die TAX STATUS-opsie op eFiling te kies.

**Top wenk:** Die tenderopsie bestaan nie meer nie en belastingpligtiges moet van die goeie reputasie-aansoek gebruik maak om dieselfde doel te dien. Die goedkeuring van internasionale oordrag-opsie is 'n dinamiese aansoek wat voorsiening maak vir Suid-Afrikaanse inwoners oorsee asook vir belastingpligtiges wat belasting-inwonerskap beëindig vir nie-inwonersdoeleindes.

Waarvoor is dit?

Die nuwe belastingnakomingstatusstelsel maak dit makliker vir belastingpligtiges om hul belastingnakomingstatus deur eFiling of die SARS-aanlynnavraagstelsel (SOQS) te versoek en 'n PIN te ontvang wat gebruik kan word om derdepartye te magtig om jou belastingnakomingstatus te verifieer.

Die TCS-PIN moet deur gemagtigde derde partye (diegene met wie jy die PIN deel) gebruik word om jou nakomingstatus aanlyn deur SARS eFiling te verifieer. Dit is belangrik om te onthou dat 'n belastingpligtige se nakomingstatus nie staties is nie en volgens sy/haar voortgesette nakoming van belastingvereistes verander.

Wat moet ek doen?

Met dit ingedagte, om belastingnakomend te wees, moet jy seker maak dat:

* Jy het geen uitstaande belastingopgawes nie.
* Jy het geen uitstaande skuld aan SARS het nie, tensy 'n betalingsreëling of opskorting van betaling ooreengekom is.
* Jy vir al die belastingprodukte, waarvoor jy aanspreeklik is, geregistreer is.
* Jou geregistreerde besonderhede op datum is. Vir meer inligting oor hoe om geregistreerde besonderhede op te dateer, klik hier.
* Jy het òf saamgevleg het (deur die saamvlegopsie op eFiling) òf verklaar het (op die ERC01-vorm beskikbaar as deel van die TCS-proses op eFiling), dat al jou geregistreerde belastingverwysingsnommers. Vir meer inligting oor samevlegging, klik hier.

Die "My Compliance Profile" (MCP), wat deel is van die TCS-stelsel, voorsien vir belastingpligtiges 'n aanlyn oorsig oor hulle huidige nakoming van bepaalde vereistes, soos deur SARS bepaal. Belastingpligtiges kan visueel enige nienakoming identifiseer en die nodige stappe neem om dit reg te stel. Die instelling van die MCP, bemagtig belastingpligtiges met meer inligting oor hulle belastingnakoming en vorm die basis vir die algehele nakomingstatus, soos uitgereik wanneer 'n TCS-aansoek aan SARS gestuur word (bv. vir goeie reputasie).  
  
Vir meer inligting oor die belastingnakomingstatusprosesse, volg die skakels hieronder:

* [Hoe om toegang tot die “My Compliance Profile” (MCP) op SARS eFiling te kry](https://www.sars.gov.za/individuals/manage-your-tax-compliance-status/how-to-access-my-compliance-profile/)
* [Hoe om jou belastingnakomingstatus te versoek](https://www.sars.gov.za/individuals/manage-your-tax-compliance-status/how-to-request-your-tax-compliance-status/)
* [Hoe om jou belastingnakomingstatus te verifieer](https://www.sars.gov.za/individuals/manage-your-tax-compliance-status/how-to-verify-tax-compliance-status/)